|  |  |  |
| --- | --- | --- |
|  B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Брисел*,* 29.2.2024. године

*МЕДИЈИМА*

**САОПШТЕЊЕ ЗА МЕДИЈЕ**

Сада је тренутак да бх. власти покажу резултате

Сада је тренутак да бх. власти покажу резултате, једна је од порука са седмог састанка Пододбора за унутрашње тржиште и конкуренцију између Европске уније и Босне и Херцеговине, који је одржан 29. фебруара 2023. године у Бриселу (хибридни формат). Ово је посебно важно, наглашено је, у свјетлу мартовског извјештаја Европске комисије о напретку БиХ и одлука о приступним преговорима те имплементације Плана за Западни Балкан, чији је један од стубова интеграција у унутрашње тржиште ЕУ и развој регионалног тржишта.

На састанку су, између осталог, размијењене информације о раду Конкуренцијског савјета БиХ и Савјета за државну помоћ. Европска комисије је нагласила како, између осталог, власти у БиХ требају измијенити Закон о конкуренцији и Закон о државној помоћи како би се ревидирале процедуре гласања, а у складу са Мишљењем Комисије. Разговарано је и о правилима за утврђивање листе есенцијалних лијекова која ће осигурати већу транспарентност и правне јасноће у вези са процедурама у цијелој земљи.

Делегација БиХ је информисала да је припремљена нова стратегија развоја јавних набавки, а Европска комисија од бх. власти очекује јачање људских капацитета Агенције за јавне набавке и Канцеларије за разматрање жалби.

Препорука Европске комисије је да се усвоји јединствен хоризонталан закон који ће бити усклађен са Директивом о услугама, направи свеобухватан попис свих административних и техничких корака за регистрацију домаћих и страних предузећа у цијелој земљи, те убрзају напори на хармонизацији прописа у области узајамног признавања професионалних квалификација.

Делегација БиХ је обавијестила да је припремљена нова стратегија интелектуалног власништва. Усвајање сета закона који регулишу заштиту ауторских те новог закона о поштанским услугама остају међу конкретним задацима за власти у БиХ.

На састанку је разговарано и о јачању банкарског сектора, права привредних друштава, рачуноводству и ревизији те заштити здравља и заштита потрошача.

Седмим састанком Пододбора за унутрашње тржиште и конкуренцију у име БиХ је копредсједавала Бранкица Пандуревић из Министарства спољне трговине и економских односа БиХ, а у име ЕУ *Barbara Jesus-Gimeno* из Европске комисије (*DG NEAR*). Ово је један од седам пододбора који су основани у складу са ССП-ом, а о чијем раду можете видјети више на страници Дирекције <https://www.dei.gov.ba/bs/stabilization-agreement>.

Direkcija za evropske integracije